Document ID: 32007R0259

РЕГЛАМЕНТ (ЕО) № 259/2006 НА КОМИСИЯТА
от 9 март 2007 година
за изменение на Регламент (ЕО) № 2805/95 зa определяне на възстановяванията при износ в лозаро-винарския сектор
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на лозаро-винарския пазар (1), и по-специално член 63, параграф 3, втора алинея и член 64, параграф 5 от него,
като има предвид, че:
(1)
Съгласно член 63, параграф 1 от Регламент (ЕО) № 1493/1999, за да се позволи в необходимата степен износът на продуктите, изброени в член 1, параграф 2, букви а) и б) oт посочения регламент, въз основа цените на тези продукти в международната търговия и в границите, определени от сключените споразумения съгласно член 300 от Договора, разликата между тези цени и цените в Общността може да бъде покрита чрез възстановяване при износ.
(2)
Могат да бъдат определени възстановявания при износ, които да покрият разликите в конкурентоспособността между изнасяните стоки от Общността и тези от трети страни. Продуктите от Общността, изнасяни за близки местоназначения и към трети страни, които предоставят преференциално третиране за продукти, внесени от Общността, са в момента в особено благоприятна конкурентна позиция. Ето защо следва да се премахнат възстановяванията при износ за тези местоназначения.
(3)
Поради това Регламент (ЕО) № 2805/95 на Комисията (2) следва съответно да се измени.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2805/95 се заменя с текста от приложението към настоящия регламент.
Член 2
Настоящият регламент влиза в сила на 16 март 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 март 2007 година.

Labels: 3
17
6